GiliGold/VAD_KnessetCorpus huggingface dataset:
<עמוס יעקוב: סליחה, לגבי זה.
<עמוס יעקוב: הייתי מפקד מג"ב ירושלים, ומי ששם שם את השומרים גם בסוף, כי זה לאומני, ולכן שמנו שם לוחמי משמר הגבול.
דוד אמסלם: עמוס, אני לא נכנס לזה.
דוד אמסלם: עוד מעט נסכם את זה.
<עמוס יעקוב: ישנן גם חברות שמירה, ואני אומר, אני מניח שאחרי שנשב עם אריה נסגור כל אחד גם מה תפקידו.
<עמוס יעקוב: התופעה הזאת תמוגר בסוף.
בצלאל סמוטריץ': שלושה משפטים קצרים: אחד, בראייתי – ושוב, אני מניח שאנחנו לא חלוקים בנקודה הזאת – זאת בעיית ריבונות.
בצלאל סמוטריץ': אז אולי לא קוראים לזה לאומני, קוראים לזה פלילי, בסוף זה ריבונות, או שמדינה שולטת, הרי ריבונות זה לא תיאורטי.
בצלאל סמוטריץ': אם הריבונות לא הולכת, אז היא לא קיימת.
בצלאל סמוטריץ': אני באמת רוצה להאמין, אני לא מכיר את מפקד המחוז, ואני סמוך ובטוח שהדברים שהוא אומר כאן הם כנים והוא יעשה מה שצריך לעשות כדי לגמור את זה.
בצלאל סמוטריץ': אני כן רוצה להציע שנתעקש, ומהיכרותי במקרים אחרים – הרי דיברת, אדוני המפקד, על זה שאתה רק חוליה מסוימת בשרשרת – עשית את העבודה, אם אתה לא מקבל אחר כך גיבוי, הפרקליטות יכולה לתת לך גיבוי גדול גם בהליכי התביעה.
בצלאל סמוטריץ': היא יכולה לתת לך גם גיבוי מול בתי-המשפט, הם יודעים לדבר.
בצלאל סמוטריץ': פרקליט המדינה יודע להרים טלפון לנשיאת בתי-המשפט, ולהגיד לה: יש מכת מדינה, ומול מכת מדינה צריך להחמיר.
בצלאל סמוטריץ': יש דברים שאפילו אתה כמפקד מחוז לא יכול לעשות.
בצלאל סמוטריץ': תשבו בשולחן עגול, קח את הפרקליטות שתלווה את הדבר הזה צעד צעד, הם יודעים – ועוד פעם, היו דוגמאות כאלה, ישבתי עם פריינטה כשהיה מפקד מחוז דרום על סיפור דומה של גניבת תשתיות, הוא אומר: נכון, דרך הפרקליטות ישבנו עם בתי-המשפט, והשופטים הבינו את זה ונתנו לנו גיבוי.
בצלאל סמוטריץ': צריך כאן איזשהו מאמץ רב זרועי, אתם אוהבים את המושג הזה במערכת הביטחון, אבל כאן צריך לשלב ידיים כל הגורמים ביחד, זאת הובלה שלכם.
בצלאל סמוטריץ': משפט רביעי שאני אומר, בתוך דבריך שמעתי שתשבו ותחלקו אחריות, מבחינתי לפחות, האחריות היא שלכם.
<עמוס יעקוב: האחריות היא רק שלנו, ציינתי את זה מהתחלה, והיא שלי קודם כול.
בצלאל סמוטריץ': טוב, בסדר גמור.
<עמוס יעקוב: אחרי זה של השוטרים שלי.
בצלאל סמוטריץ': אני רוצה להגיד שלא לגלגל את האחריות לגופים אזרחיים.
<עמוס יעקוב: לא גלגלתי.
<עמוס יעקוב: מזל שהכול מוקלט פה, ואמרתי, האחריות היא שלי ושלי בלבד.
בצלאל סמוטריץ': אין לחברת שמירה – עמוס, אני לא מאשים.
בצלאל סמוטריץ': מצוין, אני רק אומר שיש דברים – חברת שמירה יודעת להתמודד עם לא יודע, הומלס שבא לגור בבית-עלמין.
<עמוס יעקוב: הייתי מפקד מג"ב לפני זה ואני לא בורח מאחריות, תאמין לי.
בצלאל סמוטריץ': זה רק מה שאני אומר, חברת שמירה לא יכולה ולא אמורה במדינה מתוקנת להתמודד מול מלחמה בנשק חם.
בצלאל סמוטריץ': היא מתמודדת עם, אמרתי, איזה הומלס שאין לו איפה לישון, הוא בא לישון בבית-עלמין.
אורי מקלב: תודה רבה, אדוני היושב-ראש, אני מניח שתעשה את זה גם בסוף דבריך, אבל גם כמובן להודות בשמנו למפקד המחוז שטרח והגיע.
אורי מקלב: אנחנו יודעים, אנחנו מעריכים, ניכרים דברי אמת.
אורי מקלב: הייתה כאן ביקורת בוועדת הפנים הקודמת על כך שבאמת לא הגיעו הקצינים הבכירים, והנה, אתה היום מיישם את זה הלכה למעשה.
אורי מקלב: זה באמת נותן לנו אווירה אופטימית יותר.
אורי מקלב: ואנחנו גם מאמינים, אדוני מפקד המחוז, שיש למשטרה את היכולות.
אורי מקלב: אנחנו לא רוצים לחשוב בכלל שלמשטרה אין את היכולות.
אורי מקלב: צריך להעלות, כפי שאמרתי קודם, בסדר עדיפות מה עושים ואיך פועלים בעניין.
אורי מקלב: אבל אני חושב שאי-אפשר להסתפק באמירה שזה פרוטקשן.
אורי מקלב: זה הרבה יותר מפרוטקשן דבר כזה.
אורי מקלב: זה כבר פרוטקשן שהביא לרצח, זה פעולות טרור.
אורי מקלב: אלו איומים שמומשו בפועל, איומים שמתמשכים.
אורי מקלב: זה באמת מראה שיש כאן הפקר.
אורי מקלב: ואני מניח שלמשטרה יש עוד כמה וכמה כלים איך לטפל בעניין זה.
אורי מקלב: ואני רק רוצה להסביר לך איפה אנחנו נמצאים, מפקד המחוז, כבר קיבלנו את הדברים, ובישיבה הקודמת כבר אמרו שאנחנו בתוך תהליך שתכף יתבצע - יש לנו פעולות סמויות כאלה ואחרות שאנחנו מתכוננים לעשות בכמה מישורים.
אורי מקלב: והנה, אנחנו עומדים כאן היום באותו מצב.
אורי מקלב: לכן, אנחנו כבר מרגישים שלמילים האלה, למשפטים האלה לא היה באמת כיסוי, אבל אנחנו רוצים להאמין שעכשיו יש כיסוי.
אורי מקלב: אני גם רוצה להציע הצעה קטנה שאולי, לא יודע אם אתה חשבת להציע, יכול להיות שכן, שוועדת המשנה - - -
דוד אמסלם: רשום, רשום.
אורי מקלב: רשום.
אורי מקלב: אז אתה רואה, אני אפילו לא אומר את זה, עזבתי באמצע כדי לתת לך את זה בדברי הסיכום.
אורי מקלב: ודבר אחרון, אדוני המפקד, אני מרגיש, ואני עומד במקומם, שהם יוצאים קצת בהרגשה לא טובה מהדברים שלך, מהדברים הסמויים, אני לא יודע אם לזה התכוונת.
אורי מקלב: הם מרגישים באיזה מקום שיש עליהם איזו ביקורת שהפעולות שלהם לא מוסיפות או לא מועילות או מחלישות את המשטרה, וזה יכול להביא לאיזה מצב שהם ירגישו שהפניות שלהם אלינו הם דבר לא נכון שהם עושים.
אורי מקלב: אל תהפכו את זה למאבק ציבורי, תנו למשטרה לעשות, הפעולות שלכם מזיקות, זה פוגע בעצם בשיתוף הפעולה שיש ביני לבין המשטרה.
אורי מקלב: זה לא רק שזכותם לעשות את זה, אנחנו דורשים מהם לעשות את זה, אנחנו גם פונים אליהם.
אורי מקלב: פנינו פעם קודמת אליהם כשיש את הבעיה, אנחנו ממשיכים לטפל בזה, אנחנו האוזן הקשבת, אנחנו השולחן שאמורים לפקח על פעולות הממשלה, וזה מתפקידנו.
אורי מקלב: ואנחנו גם יונקים מהם, ואנחנו מתעניינים אצלם מה קורה.
אורי מקלב: לכן, אני רוצה שהמסר יעבור שאנחנו רואים אותם כמי שבאמת סובל ורדוף, והם צריכים את ההגנה, וכל פעולה שהם עושים היא פעולה לגיטימית, ואנחנו מחזקים אותם בעניין הזה.
דוד אמסלם: מישהו רוצה לומר עוד איזה משפט אחד?
דוד אמסלם: אבל ממש משפט ככה שלא נאמר, לא לחזק ולא לחדד, טוב?
<שמואל דרייב: הראשונים הקדימו את כולנו.
<שמואל דרייב: בפרקי אבות אתמול קראנו פרק שלישי שהסתיים: " אלמלא מוראה של מלכות - -
<שמואל דרייב: - - איש את רעהו חיים בלעו".
<שמואל דרייב: אז העניין הוא הרתעה.
<שמואל דרייב: אני בן המקום, יושב שם ומכיר את התושבים.
אורי מקלב: - - - זה לא נמצא בפרק הזה.
<שמואל דרייב: זה העניין.
<שמואל דרייב: אנחנו מקיימים כבר 30 שנה את העניין הזה.
<שמואל דרייב: הקמנו את תל-רגב, עוד אפילו לפני אריה.
<שמואל דרייב: אנחנו אנשים שבאים לשם בלי אמצעים, בלי שום דבר, רק לשם שמים.
דוד אמסלם: דרך אגב, אצל המרוקאים זה פרק שני, רק שתדע.
אורי מקלב: אצל בני חוץ-לארץ זה גם פרק שני.
אורי מקלב: בגלל השבת שהייתה אחרי שביעי של פסח לא כולם התחילו.
<שמואל דרייב: אין לנו, אנחנו באים עם הידיים, זה הכול.
דוד אמסלם: רבותי, אני רוצה ברשותכם לסכם את העניין.
דוד אמסלם: קודם כול, אדוני מפקד המחוז, אני מודה לך על זה שהגעת, זה באמת מבחינתי – גם אני מבין שאתה מבין את חשיבות העניין, ואתה בעצמך הגעת לכאן כדי להציג את העמדה של המחוז.
דוד אמסלם: אני גם מאחל לך הצלחה בתפקיד שלך.
דוד אמסלם: אתה בסך הכול, כמו שציינת, שלושה חודשים בתפקיד, סך הכול מפקד המחוז זה תפקיד מורכב, ובאמת אני מאחל לך בהצלחה.
דוד אמסלם: עכשיו לגופו של עניין.
דוד אמסלם: אני חוזר על מה שאמרתי, בית-עלמין, בוודאי בית-עלמין אזורי, זה סמל שלטוני, זה לא מועדון או קיוסק – לא שלא צריך לשמור עליהם, אבל לסמלי השלטון יש משמעות, כמו שאמרתי קודם, בגלל שאם אין שלטון אין מדינה אין כלום.
דוד אמסלם: ולכן, אני רואה בעבירת הפרוטקשן את העבירה הכי חמורה שיכולה להיות.
דוד אמסלם: דרך אגב, היא אבות הטומאה, ממנה מתחילים – דרך אגב, יש אסקלציה מובנית, זה ככה עובד.
דוד אמסלם: אם לא מגיבים, אז בהתחלה רק שוברים את הטלוויזיה, ואחרי זה שוברים את העצמות, ואחרי זה הורגים את הבן-אדם - הרף הולך ועולה.
דוד אמסלם: יש כאוס.
דוד אמסלם: וכשיש אנרכיה, בדיוק כמו שאמר חברנו כאן, "אלמלא מוראה של מלכות איש את רעהו חיים בלעו" - זה לב העניין, זה לב המדינה.
דוד אמסלם: אם יש פרוטקשן אפשר לסגור את כנסת ישראל וללכת הביתה, אין מה לעשות כאן.
דוד אמסלם: לכן, אני רואה את זה כאבן הראשה של שלטון החוק.
דוד אמסלם: יותר חשוב – לא שאני מזלזל – לאכוף רעש לתושבים, שהמפכ"ל שם את זה בסדר עדיפות גבוה, ואני מצדיע לו, זה בסדר, יותר חשוב.
דוד אמסלם: בגלל שיש בלגן יש גם רעש כשיש פרוטקשן, יש גם רעש, אין חוק.
דוד אמסלם: לכן אני מצפה שמפקד המחוז – אני מבין שאתה מבין את זה, שם את זה – לא יכול לישון בלילה עם דבר כזה.
דוד אמסלם: דרך אגב, מבחינתי זאת גם בעיה רגשית, באמת, אני אפילו מרגיש כאזרח שאני נעלב בכלל שזה קיים, זה לא הגיוני.
דוד אמסלם: זה לא עוד איזו עבירה של מישהו שפרץ לסופרמרקט.
דוד אמסלם: זאת תופעה מוכרת, תופעה ארוכת טווח, ראש מועצה אחד שם כבר נרצח.
דוד אמסלם: אני לא יודע איך עושים את זה, אני לא בא מהצד האופרטיבי.
דוד אמסלם: אני מניח שכשמשטרת ישראל רוצה וצריכה לעשות פעולות כאלה ואחרות אז היא עושה אותם.
דוד אמסלם: דרך אגב, אם צריך גם לשנות את החוק בעניינים כאלה ואחרים, בדברים מהסוג הזה, אז עושים את זה.
דוד אמסלם: אבל זה ברור שצריכה להיות החלטה אחת.
דוד אמסלם: אם אני מפקד המחוז, אני קם היום עם עצמי, אני אומר: זה ייפסק, לא משנה מה יקרה, זה לא יהיה.
דוד אמסלם: ואז אני הולך ועושה דיון עם כל הגורמים איך זה לא יהיה.
דוד אמסלם: אמרתי, יכול להיות שצריך להציב שם שומרים, נגמ"שים, מסוקים, אני לא נכנס, אני לא בא מהזווית הזאת, אבל אני רק יודע שזה חייב להיפסק ומהר בגלל שזה מוסד שלטוני.
דוד אמסלם: בית-עלמין, ובוודאי בית-עלמין אזורי ברמה הזאת שנותן שירות לכל מטרופולין חיפה והסביבה, בוודאי שאנשים צריכים להיקבר שם ולא שיהיה להם שם וונדליזם.
דוד אמסלם: דרך אגב, אני אומר לך, זה לא ייעצר במצלמות, זה גם יגיע למצבות.
דוד אמסלם: זה מה שקרה פה, דרך אגב.
דוד אמסלם: מה שקרה כאן בבית-העלמין כאן בהר הזיתים שזה פח"ע, אתה צודק, אבל מבחינת התוצאה זה לא משנה אם זה פח"ע או עברייני, המצלמה זאת אותה מצלמה והמצבה זאת אותה מצבה.
דוד אמסלם: אבל כאן זה הגיע למצבות בגלל שזה לא נעצר במצלמות.
דוד אמסלם: התחילו עם המצלמות, הגיעו למצבות.
דוד אמסלם: לכן, אני חושב שזה בעצם הנושא שאתה צריך להציב בפניך כיעד בסיסי ראשוני, להעלות אותו.
דוד אמסלם: אני מציע גם להעלות אותו בדרג הכי גבוה במשטרת ישראל כולל מפכ"ל המשטרה.
דוד אמסלם: אני חושב שבסוג הזה של דברים מפכ"ל המשטרה צריך להיות מעורב אישית בנושאים, כולל השר, אני אשלח לו פרוטוקול של הישיבה, בגלל שכפי שציינתי זה לא עוד אירוע.
דוד אמסלם: גם יש פה איזה בן-אדם שמסתובב עם שמירה 24 שעות.
דוד אמסלם: אני לא נכנס לעלויות הכספיות, אבל זה מקשה עליו את החיים, הוא פקיד במועצה שם, הוא לא צריך את זה, וצריך למנוע בכלל את כל הסאגה שקורית כאן.
דוד אמסלם: לכן, ברשותך אעשה עוד שני דברים: אחד, בעוד חודש ימים, בלי נדר בעזרת השם, אכנס את ועדת המשנה, הוועדה המצומצמת, כדי להיכנס לקטע האופרטיבי.
דוד אמסלם: שם אני מבקש לשמוע מה התוכניות האופרטיביות של המשטרה, ושם אני גם אבקש להזמין את מפכ"ל המשטרה כדי לשמוע בדיוק מה תכננתם.
דוד אמסלם: לא מה עשיתם, מה אתם מתכננים.
דוד אמסלם: יכול להיות שאם יסתבר שאתם מתכננים את אותו דבר אז נגיד לכם לא.
דוד אמסלם: דבר שני, וזה בעקבות הנושא הראשון, בואו נראה איך זה קורה, עוד כחודש וחצי אשקול את העניין ואתייעץ גם עם מנכ"ל משרד הדתות.
דוד אמסלם: ואם לא יהיה שיפור בעניין, אפילו לא רק שיפור פיזי, אלא כוונות, פעילות – אני לא מצפה שאם אתם מתחילים לפעול, מחר בבוקר כבר תעצרו את הבן-אדם, אבל אני תמיד מסתכל על המגמה.
דוד אמסלם: יש מגמה, זה בסדר.
דוד אמסלם: ניקח את הוועדה לסיור בבית-העלמין על מנת להתרשם מה קורה שם, בגלל שאני מסכים עם מה שאמר אורי, בסופו של דבר אני פה יושב-ראש ועדה בכנסת, יכול לדבר אל הרמקול, לא מייצר החלטות אופרטיביות, אבל אדאג לזה שזה יישאר כל הזמן בתודעה הציבורית.
דוד אמסלם: אני מניח שהציבור באופן כללי לא יכול לסבול מצב מהסוג הזה.
דוד אמסלם: אני גם כאזרח וגם כיהודי נעלב.
דוד אמסלם: אני מרגיש מושפל.
דוד אמסלם: אני יוצא מפה מושפל.
דוד אמסלם: אמרתי לך, באתי מגרמניה השבוע, לפני יומיים, הלכתי לאכול בבית חב"ד, שני שוטרים, הלכתי לבקר בבית-הכנסת שם, שאני לא יודע אם מתפללים שם, אולי בשבת איזה מניין, עברתי שם ב-12 בלילה, ראיתי שוטר שומר על המקום.
דוד אמסלם: רק אנחנו לא שומרים על מה שצריך.
דוד אמסלם: בטוח שאם אלך עכשיו לבית-העלמין לא אראה שם שוטרים.
דוד אמסלם: אז אני לא יודע אם צריך להיות שוטר, אני לא נכנס לזה, אבל אני רק מראה מאיפה באתי, וסתם זה איזשהו טיול, מה קורה.
דוד אמסלם: אני מניח שאם זה היה בחוץ-לארץ, ככה תוקפים בית-עלמין יהודי, אני בטוח שהיינו פותחים את זה בכל מהדורות החדשות.
דוד אמסלם: אנחנו מספרים על אנטישמיים, ותראו מה עושים.
אורי מקלב: אולי נעשה את הסיור בלילה.
בצלאל סמוטריץ': נשכב במארב.
דוד אמסלם: לכן, אדוני מפקד המחוז, אני באמת מתחבר למה שאמרת, אני רואה שהעסק הזה גם מפריע לך, אתה לוקח את זה גם ברמה אישית.
דוד אמסלם: אני מצטער, אתה יודע, הבוס שלי היה תמיד אומר לי: תמיד מרביצים לילד שבא לבית-ספר, זה שלא בא לא מרביצים לו.
דוד אמסלם: זאת אומרת, אתה השליח פה לטובת העניין, אין לי עם מי לדבר.
דוד אמסלם: אם היה פה המפכ"ל אז הייתי מדבר אתו, אם זה היה השר אז הייתי אומר לו.
דוד אמסלם: אני גם אגיד לו את זה בסוף.
דוד אמסלם: אבל באמת בסופו של דבר האחריות נופלת לפתחך, אין מה לעשות, זה התפקיד.
דוד אמסלם: אתה מפקד המחוז.
<עמוס יעקוב: לי זה ברור.
<עמוס יעקוב: אני לא שליח של אף אחד, לא צריך להתנצל.
דוד אמסלם: עמוס, בסופו של דבר יש עוד דבר אחד חשוב, בסוף בסוף בסוף חשוב מבחן התוצאה.
דוד אמסלם: בסופו של דבר גם כשאנחנו עושים מאמצים, בסוף הדברים נבחנים על בסיס מבחן התוצאה.
דוד אמסלם: וכאן זאת כבר האחריות האישית שלך בעניין הזה, מבחן התוצאה.
דוד אמסלם: לכן אני אומר שוב פעם, אני מסכם את הסיכום שסיכמתי.
דוד אמסלם: אני אעשה בעוד חודש – חודש זה מספיק לך להכין את התוכנית?
דוד אמסלם: אם תגיד לי: דודי, תן לי חודש וחצי - - -
<עמוס יעקוב: התחלנו כבר ביום שני.
דוד אמסלם: אני מדבר על הכנת תוכנית אופרטיבית, להציג אותה בפנינו.
דוד אמסלם: יכול להיות שתרצה להציג את זה בפני המפכ"ל, תרצה להציג את זה בפני עוד אנשים, אני לא מכיר את המשטרה, אבל נתאם.
<עמוס יעקוב: מתי שאתה רוצה.
דוד אמסלם: אני אכנס את הוועדה המצומצמת בעוד כחודש כדי שיהיה לך זמן באמת להכין את כל זה.
<עמוס יעקוב: אני אומר עוד פעם, וזה לפרוטוקול, אתם יכולים לבוא מתי שאתם רוצים, לא בגלל הוועדה הזאת אני מתחיל את מה שהתחלתי.
<עמוס יעקוב: הוועדה הזאת לא שינתה לי כלום, לא בגללה אני מתחיל.
אורי מקלב: עשינו את ההרגשה הטובה.
דוד אמסלם: עמוס, זה בסדר.
דוד אמסלם: סיכמתי עכשיו, עוד חודש, כמו שאמרתי, אכנס את הוועדה המצומצמת, את ועדת המשנה, שם נשמע את הקטע האופרטיבי, ואחרי זה נצא לשטח עם הוועדה עצמה כדי להתרשם.
דוד אמסלם: באמת יכול להיות שנעשה את זה בשעות הערב כדי לראות מה קורה שם.
דוד אמסלם: ואני מתנצל על כך שבפגרה הבאנו את החברים, רק אתם רואים שהנושא חשוב.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא צו להסדרת הביטחון בגופים ציבוריים (שינוי התוספת השלישית לחוק), התשע"ו-2016, הוספת המרכז הארצי למקומות הקדושים, פרוטוקול מספר 180.
דוד אמסלם: בבקשה, עידו בן יצחק.
<עידו בן יצחק: אולי אתם רוצים להציג את הבקשה ואז תענו על שאלה אחת או שתיים.
<יואל הדר: בעבר הממשלה החליטה להקים חברה שתפקידה יהיה לנהל את כל האירועים שקשורים במירון.
<יואל הדר: לאחרונה, בשנת 2016 הממשלה החליטה לשנות את העמדה הזאת ולפרק את החברה האמורה.
<יואל הדר: מי שהיה אמור להנחות את החברה זה המשטרה בהתאם לתוספת השנייה.
<יואל הדר: מאחר והחברה מפורקת בהחלטת הממשלה, הממשלה החליטה באותה החלטה שמי שמחליף את החברה זה המרכז הארצי למקומות הקדושים, שהוא בעצם עמותה ששייכת היום למשרד לענייני דתות.
<יואל הדר: לכן במקום להנחות את החברה אנחנו נדרשים להנחות את המרכז בכל הקשור לאבטחה של אזור מירון.
<יואל הדר: זה הכוונה הפשוטה בשפת בני אדם למה שכתוב פה.
<עידו בן יצחק: קצת חסר לי פה נציג של משרד הדתות.
<עידו בן יצחק: בעצם נמסר לי מהמרכז הארצי למקומות הקדושים שהם לא אחראים רק על קבר רבי שמעון בר יוחאי אלא יש להם רשימה ארוכה מאוד של כ-100 אתרים שהם אמורים לפתח.
<עידו בן יצחק: אני מניח שלא בכולם נדרשת אבטחה.
<יואל הדר: אם יידרש, המשטרה היא הגוף המנחה.
<יואל הדר: המטרה היא ליצור מצב שהמשטרה היא הגוף המנחה.
דוד אמסלם: יש לי שאלה עקרונית.
דוד אמסלם: למה מישהו בכלל צריך להגיד למשטרה להנחות על-פי חוק אנשים או גופים?
דוד אמסלם: אם המשטרה רוצה עכשיו להנחות את "סופרפארם", יש לה בעיה?
<יואל הדר: כן, היא לא יכולה.
דוד אמסלם: היא צריכה לקבל ממש סמכות?
<יואל הדר: אנחנו גוף סטטוטורי.
<יואל הדר: כל גוף מנהלי לא יכול לפעול אלא אם כן יש לו סמכות בחוק, להבדיל מאזרח.
<יואל הדר: אזרח יכול לעשות כל פעולה אלא אם כן החוק אוסר עליו.
<יואל הדר: זה בעצם הדין המינהלי, שוב, בשפת בני אדם.
דוד אמסלם: בעצם המשטרה לא מנחה אף גוף, לא עיריות ולא שום דבר?
<יואל הדר: אם החוק מתיר לה להנחות אז היא מנחה.
דוד אמסלם: אז היא צריכה שהחוק יתיר לה.
<יואל הדר: רק אם יש לה סמכות בחוק, גם לגבי עיריות.
<עידו בן יצחק: למשל בנושא של עיריות אנחנו הוספנו לפני מספר שנים לאותה תוספת שלישית עיריות שיש בהן ראשי רשויות מאוימים.
<יואל הדר: לצורך הנושא של ראשי רשויות מאוימים, אבל היו צריכים להגדיר ספציפית כי העירייה לא רצתה שבכל דבר ננחה אותה, כי יש לזה משמעויות תקציביות.
<יואל הדר: לכל הדברים האלה יש משמעויות תקציביות.
דוד אמסלם: לכל דבר יש משמעות תקציבית.
<יואל הדר: במקרה הזה אפילו להעביר איזה גוף לירושלים יש לכך משמעות תקציבית.
דוד אמסלם: חוץ מלנשום, הכול עולה.
דוד אמסלם: עידו בן יצחק, יש לך איזו שאלה?
<עידו בן יצחק: עוד שאלה.
<עידו בן יצחק: בעצם הדחיפות שלכם הייתה בגלל ל"ג בעומר?
<יואל הדר: בל"ג בעומר הזה הנושא היה פה בדיון בוועדה.
<יואל הדר: ל"ג בעומר היה בעצם מין מטרייה כללית לזה, אבל מאחר והוועדה לא דנה עד עכשיו נדרשנו למצוא פתרון כדי שלא תהיה בעיה בל"ג בעומר, בעזרת השם, כי הנושא הוסדר כבר, וגם הכנסת כבר קיבלה דיווח על ההיערכות של המשטרה ושאר הגופים לקראת ל"ג בעומר.
<עידו בן יצחק: השאלה אם אתם צריכים תחילה של 30 ימים כפי שהתבקשתם בצו.
<יואל הדר: מה שכתוב בצו.
<יואל הדר: מבחינתנו זה מיידי.
<עידו בן יצחק: הצו מבקש 30 ימים.
<יואל הדר: יש לכם בעיה אם זה מיידי או לא? לא.
<יואל הדר: מה שכתוב.
<יואל הדר: אתה רוצה שזה יהיה מיידי?
<יואל הדר: שיהיה מיידי.
<עידו בן יצחק: פשוט טענתם שיש דחיפות, לכן אני שואל.
<יואל הדר: השנה בכל מקרה אנחנו לא ננחה את המרכז.
דוד אמסלם: מי ינחה את המרכז לקראת ל"ג בעומר?
<יואל הדר: המשטרה עושה את רוב העבודה במקרה הזה.
דוד אמסלם: מה זאת אומרת, היא לא מנחה שום גוף אחר?
דוד אמסלם: הרי יש שם איזה מישהו שמנהל את העסק הזה.
<קריאה: מה עם משרד התיירות ומשרד ראש הממשלה?
<יואל הדר: משרד התיירות כבר בחוץ.
דוד אמסלם: אני לא נכנס לזה, זה פחות מעניין אותי.
דוד אמסלם: הרי בסופו של דבר יש מעבר מקל טכני.
דוד אמסלם: הייתה חברה, הלכה החברה והביאו מישהו אחר.
דוד אמסלם: כרגע זה נפל בתפר.
דוד אמסלם: עוד יומיים יהיה ל"ג בעומר.
דוד אמסלם: אני מציע להעביר את זה באופן מיידי כדי לאפשר לכם גמישות.
דוד אמסלם: אם מחר בבוקר המשטרה רוצה להנחות שם מישהו, מה אכפת לך?
דוד אמסלם: שזה יהיה באופן מיידי.
<יואל הדר: יש לנו בעיה להתווכח עם יושב-ראש הוועדה בנושא הזה.
דוד אמסלם: רק בנושא הזה?...
דוד אמסלם: אני מציע שנתקן את זה לאלתר, כלומר המשטרה תוכל להנחות את מי שהיא רוצה כבר החל מעוד 10 דקות.
<יואל הדר: זה תלוי בפרסום, אבל הרעיון הובן.
<עידו בן יצחק: אקרא את הצו.
<קלוד גוגנהיים: סליחה שאני שואל, ובלבד שהיועץ המשפטי של הוועדה מאשר שאין בעיה מבחינת אישור השרים.
<קלוד גוגנהיים: זאת שאלה שאני שואל את עצמי.
<קלוד גוגנהיים: שלא תהיה פרוצדורה שתיקח יותר מ-30 ימים עד שהשרים יאשרו.
<עידו בן יצחק: זה דורש התייעצות עם שר הדתות.
<עידו בן יצחק: קודם כול, חבל שאין פה נציג של משרד הדתות שהוזמן לדיון.
<עידו בן יצחק: זה עניין פנים-ממשלתי.
<קלוד גוגנהיים: השאלה אם אתה חושב שזה צריך לחזור לאישור השרים.
<עידו בן יצחק: לדעתי לא.
<עידו בן יצחק: ההתייעצות היא לעניין הוספת הגוף, לא לעניין המועד שבו זה יתחיל.
<יואל הדר: אנחנו מכבדים את מה שאומר היועץ המשפטי של הוועדה במקרה הזה.
<עידו בן יצחק: סעיף 1 – שינוי התוספת השלישית "במקום פרט 5 לתוספת השלישית לחוק, יבוא: "5.
<עידו בן יצחק: המרכז הארצי לפיתוח המקומות הקדושים";" את הסעיף השני נמחק ואז תחילתו של הצו תהיה ביום פרסומו.
דוד אמסלם: אני יכול להביא את זה להצבעה עם עצמי?
דוד אמסלם: הצבעה פה אחד.
דוד אמסלם: הצו להסדרת הביטחון בגופים ציבוריים (שינוי התוספת השלישית לחוק), התשע"ו-2016, אושר.
דוד אמסלם: ראשית, אני מתנצל על כך שהטרדנו והטרחנו חלק מן החברים להגיע בפגרה אבל היות והבטחתי לשר התיירות שנסיים את הצעת החוק עוד לפני הפגרה ולא הצלחנו בגלל חוקים אחרים, לכן החלטתי לכנס את הוועדה גם בפגרה, ועל כך קבלו את התנצלותי.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק התכנון והבנייה (תיקון מס' 106 והוראת שעה), התשע"ו-2016, מ/1018, הכנה לקריאה שנייה ושלישית.
דוד אמסלם: היות ובישיבה הקודמת עברנו על כל הסעיפים וכרגע אנחנו רוצים להתייחס לשינויים אז אני רוצה להעביר את זכות הדיבור לתומר רוזנר כדי שיתייחס לשינויים, ואחרי כן נעבור לחברי הכנסת ולשאר ההתייחסויות.
<תומר רוזנר: בעקבות הדיון הקודם שקיימה הוועדה וההערות שהשמיעו חברי הכנסת לנוסח הצעת החוק התקיימו מספר פגישות ושיחות בין צוות הוועדה ובין נציגי הממשלה.
<תומר רוזנר: מונח בפני חברי הכנסת כרגע נוסח מעודכן של הצעת החוק ובו מספר שינויים שנובעים מן ההערות שהשמיעו חברי הוועדה.
<תומר רוזנר: אעבור עליהם עכשיו בקצרה ואחר-כך רוני טיסר תקרא את השינויים.
<תומר רוזנר: לגבי הוועדה לתשתיות לאומיות, עלתה סוגיה של החבר שיחליף נציג שר התיירות.
<תומר רוזנר: בעקבות הסכמה בין משרד התיירות לבין משרד התשתיות, האנרגיה והמים סוכם שבכל הנוגע לתוכניות שעניינן תיירות בוות"ל נציג שר התיירות יחליף באופן קבוע את נציג שר התשתיות, האנרגיה והמים.
תמר זנדברג: זה במקום ראש הממשלה שהיה שם?
<תומר רוזנר: בנוסף לכך, בוועדות המחוזיות ישמש נציג שר התשתיות ממלא מקום קבוע של נציג משרד התיירות שהוא חבר בוועדות המחוזיות.
<תומר רוזנר: לגבי המתחמים השונים שבהם ניתן יהיה- - -
תמר זנדברג: מדובר בוועדות שיש בהן חבר קבוע שהוא נציג משרד התיירות?
<תומר רוזנר: הוועדות המחוזיות.
תמר זנדברג: יש פה ממלא מקום נציג משרד התשתיות שלא היה קודם?
<תומר רוזנר: את זה הממשלה תציג.
<תומר רוזנר: אני מציג את הסיכום.
<תומר רוזנר: לגבי המגבלות שחברי הכנסת העלו לגבי הסביבה החופית והשטחים הפתוחים, ההצעה שמונחת לפניכם כוללת שתי הגבלות.
<תומר רוזנר: האחת היא שהאפשרות להכריז על מתחמי תיירות במסגרת הוות"ל תהיה בסביבה החופית, על-פי הגדרתה בחוק הסביבה החופית, שזה בעצם ה-300 מטר, והיא תהיה מותנית בכך שמדובר ברשות עירונית.
יעל גרמן: תסביר, כי כאן כתוב "אלא אם נמצאים".
<תומר רוזנר: אם הם נמצאים בתחום רשות עירונית אפשר להכריז עליהם.
דוד אמסלם: ואם מדובר ברשות לא עירונית, קרי מועצה אזורית, אז לא.
יעל גרמן: כלומר בכל הערים הגדולות, כמו הרצליה.
דוד אמסלם: מה שהבנת.
דוד אמסלם: מה שאמרנו.
דוד אמסלם: בערים הגדולות זה נכנס.
דוד אמסלם: הרעיון הוא שברוב המקומות שהמלונות כבר נמצאים, כבר יש עיר ויש כנראה מלונות שם, שם לא תהיה בעיה, אבל במקומות כמו פלמחים או מקומות כאלה, שנמצאים במועצות מחוץ לעיר, שם אנחנו חושבים שצריך דיון מיוחד מאוד ולא להכניס את זה במסגרת הזאת.
<תומר רוזנר: המגבלה השנייה, שנוגעת לאו דווקא לסביבה החופית, היא שלא ניתן יהיה להכריז על אתר כזה לתיירות אם במצב התכנוני הקיים מכל עבריו של אותו מתחם הוא מוקף בשטחים פתוחים.
<תומר רוזנר: אלה השינויים שנוגעים לוות"ל.
דוד ביטן: איפה שאין בכלל בתי מלון, שם לא נעשה בתי מלון?
דוד אמסלם: אם רוצים להקים מלון ביער ירושלים בלי קשר לשום דבר, או בהר הכרמל, יש היגיון להעביר את זה בהליך הרגיל, אבל אם יש שם מלון שכבר קיים ורוצים להקים מלון לידו אז אין בעיה.
דוד אמסלם: הרעיון הוא לא על הבסיס הזה לפתוח מקומות חדשים לגמרי שעוברים במסלול המהיר.
דוד אמסלם: דרך אגב, זה מקובל, זה על דעת המשרדים, זה בסדר.
<תומר רוזנר: לגבי החלק השני של ההצעה, תוספת 20% מגורים בתוכניות בסמכות הוועדה המקומית, הוועדה ביקשה שהממשלה תשקול את נושא החלת ההסדר הזה גם על ועדות מקומיות אחרות רגילות שאינן ועדות עצמאיות.
<תומר רוזנר: הממשלה לא הסכימה לכך, אך במטרה לענות על הצורך, שגם בישובים שבהם אין ועדות עצמאיות יהיה אפשר לקדם במהירות תוכניות שעניינן תיירות, מוצע כאן שתוקם ועדה קבינטית בוועדות המחוזיות, ועדת משנה של הוועדה המחוזית, שעל החלטותיה אין אפשרות ערר למליאת הוועדה, כלומר שהחלטותיה הן סופיות.
<תומר רוזנר: הוועדה תהיה בהרכב מצומצם יותר של 7 חברים והיא תוכל לדון בתוכניות שעניינן תיירות במסלול מהיר יותר מתוכניות רגילות.
<תומר רוזנר: אני מציע שרוני טיסר תקרא אותם ואחר-כך אפשר יהיה לקיים עליהם דיון.
<רוני טיסר: סעיף 2 – תיקון סעיף 6א "בסעיף 6א לחוק העיקרי, אחרי סעיף קטן (א) יבוא: "(א1) בדיון בתכנית לתשתית תיירות, יבוא נציג שר התיירות במקומו של נציג השר לתשתיות לאומיות.
<רוני טיסר: " סעיף 2א – תיקון סעיף 7 בסעיף 7(א)(9) לחוק העיקרי, אחרי "נציג שר התיירות" יבוא "וממלא מקומו יהיה נציג השר לתשתיות לאומיות".
<רוני טיסר: " בעמוד 3 בנוסח שמונח בפניכם, בסעיף קטן (ג) של סעיף 76ב1, בהמשך להערות שנשמעו בוועדה הוספנו אחרי המילים "הוראות להקמה של אתר, תשתית או בניין" את המילים "נלווים למיתקן אכסון מלונאי בסמיכות גיאוגרפית אליו" ואת המילים "שייעודם העיקרי אינו מסחר", שזה בהמשך להערות שנשמעו בוועדה אבל נמצא במחלוקת עם גורמי הממשלה שאינם מסכימים לתוספת הזאת.
<רוני טיסר: בסעיף קטן (ה) של אותו סעיף מוצע לכתוב: "לא ייכללו במסגרת ההכרזה שטחים המצויים בסביבה החופית, אלא אם נמצאים בתחום רשות עירונית".
<רוני טיסר: בסעיף קטן (ו) מוצע לכתוב: "לא ייכלל במסגרת ההכרזה שטח המוקף מכל עבריו בקרקע המיועדת בתכנית מיתאר מחוזית לסוג של שטחים פתוחים.
<רוני טיסר: " סעיף 5 – הוראת שעה "בתקופה שמיום פרסומו של חוק זה עד תום שנתיים מהמועד האמור (להלן – תקופת הוראת השעה), יקראו את סעיפים 11 ו-62א(א1)(3) לחוק העיקרי כך: (א) אחרי סעיף 11(א)(2) יבוא: "11א3 – ועדת משנה לעניין תשתית תיירות (א) בסעיף זה – "תכנית לתיירות" – תכנית בסמכות ועדה מחוזית החלה בתחום רשות עירונית הכוללת הוראות של תכנית מפורטת וייעוד הקרקע העיקרי בתחומה הוא למלונאות ויכול ותכלול ייעודים נוספים הקשורים או נלווים לייעוד העיקרי האמור.
<רוני טיסר: (ב) בכל מחוז תוקם ועדת משנה לתכניות לתיירות וזה הרכבה: (1) יושב-ראש הוועדה המחוזית או ממלא מקומו או מי שהיושב ראש מינה מקרב חברי הוועדה המחוזית, והוא יהיה היושב-ראש; (2) נציג שר התיירות; (3) נציג שר הבינוי והשיכון; (4) נציג השר להגנת הסביבה; (5) מתכנן המחוז;" כאן יש שינוי נוסח: "(6) שני חברים שתבחר הוועדה המחוזית, שאחד מהם יהיה נציג הרשויות המקומיות;"
דוד אמסלם: זו הוועדה המצומצמת שדיברת עליה?
<רוני טיסר: "(ג) דין החלטת ועדת משנה לתכניות לתיירות היא כדין החלטת הוועדה המחוזית והוראות סעיף 11ד ו-11ה לא יחולו על ההחלטה.